Sărbătorile legale sunt ideale pentru o pauză scurtă și pentru câteva zile în care să vezi locurile pe care le ai pe listă de câțiva ani deja. Compania de travel-tech Kiwi.com a creat o listă cu câteva sfaturi despre cum poți profita de sărbătorile legale, opțiuni de concedii și câteva destinații de văzut în diverse perioade ale anului.
Vacanța de Paște
Pentru un concediu perfect, ia în calcul o călătorie între 1 și 6 mai sau chiar 1 și 10 mai. Pentru 10 zile de concediu, trebuie să îți iei doar 5 zile libere. Iar pentru că pică în aceeași perioadă cu 1 mai, se pot face punți pentru chiar și 2 săptămâni de vacanță.
Zborurile către Londra pentru o vacanță între 1 și 6 mai încep de la 677 de lei, dus-întors, pe Kiwi.com, iar către Milano de la 720 de lei, iar pentru o călătorie între 1 și 10 mai, prețurile pentru Milano sunt chiar mai mici, începând de la 570 de lei. Mai mult, puteți vizita Bruxelles pentru numai 484 de lei, dus-întors.
Vacanțele de pe timpul verii - Rusalii & 15 august
Poți merge într-un city break între 21 și 24 iunie, cu doar o zi de concediu, sau să legi ziua de luni, de pe 24, cu o vacanță mai mare între 22 și 28 iunie, cu numai 4 zile de concediu de luat.
Citeste si:
În plus, anul acesta, 15 august pică într-o joi, ideal pentru un city break între 15 și 18 august, cu doar o zi de concediu. Numai bună pentru un city-break între 21 și 24 iunie, prețurile dus-întors pentru Veneția pe Kiwi.com pornesc de la 570 de lei, iar o vacanță de o săptămână în Bari, între 22 și 28 iunie pornește de la 860 de lei. Un city-break în Atena între 15 și 18 august începe de la 640 de lei.
O lungă și binemeritată vacanță de iarnă
Atât Crăciunul și zilele libere adiacente, cât și Anul Nou sunt în mijlocul săptămânii în 2024, astfel că ai putea lipsi de la birou timp de 2 săptămâni întregi, luându-ți doar 5 zile de concediu, adică jumătate din cât ar trebui să-ți iei liber în mod normal. Cu atât de mult timp la dispoziție pentru o vacanță de iarnă, poate o călătorie într-un loc mai îndepărtat ar fi potrivită: orașele din Emirate, sau insulele din Oceanul Indian, sau chiar America Latină, sunt numai bune de vizitat când e iarnă la noi.
Citeste si:
Sursa foto: Pexels
Te-ar putea interesa și: